ตลาดหุ้นเอเชียทะยานขึ้นเช้านี้ รับตลาดหุ้นนิวยอร์กปิดพุ่ง
ตลาดหุ้นเอเชียปรับตัวเพิ่มขึ้นในช่วงเช้าวันนี้ โดยได้รับปัจจัยหนุนจากตลาดหุ้นนิวยอร์กที่ปิดทะยานขึ้น หลังจากราคาน้ำมันดิบตลาดนิวยอร์กพุ่งเกือบ 3%
16 ธ.ค. 2558

ตลาดหุ้นเอเชียปรับตัวเพิ่มขึ้นในช่วงเช้าวันนี้ โดยได้รับปัจจัยหนุนจากตลาดหุ้นนิวยอร์กที่ปิดทะยานขึ้น หลังจากราคาน้ำมันดิบตลาดนิวยอร์กพุ่งเกือบ 3%
ดัชนี MSCI Asia Pacific ทะยาน 1.3% สู่ระดับ 128.31 จุด เมื่อเวลาประมาณ 9.00 น.ตามเวลาโตเกียว
ดัชนี NIKKEI 225 ตลาดหุ้นญี่ปุ่นเปิดวันนี้ที่ 18,868.20 จุด เพิ่มขึ้น 302.30 จุด, ดัชนี SSE Composite ตลาดหุ้นจีนเปิดวันนี้ที่ 3,522.09 จุด เพิ่มขึ้น 11.74 จุด, ดัชนี HSI ตลาดหุ้นฮ่องกงเปิดวันนี้ที่ 21,557.73 จุด เพิ่มขึ้น 283.36 จุด, ดัชนี TAIEX ตลาดหุ้นไต้หวันเปิดวันนี้ที่ 8,144.03 จุด เพิ่มขึ้น 70.68 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,950.15 จุด เพิ่มขึ้น 17.18 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,833.15 จุด เพิ่มขึ้น 17.63 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,637.84 จุด เพิ่มขึ้น 15.00 จุด
นอกจากนี้ นักลงทุนยังจับตาดูผลการประชุมของธนาคารกลางสหรัฐ (เฟด) ในวันนี้ตามเวลาสหรัฐ ท่ามกลางกระแสคาดการณ์ที่ว่าเฟดจะปรับขึ้นอัตราดอกเบี้ยในการประชุมครั้งนี้
 
 